গতকাল 20/6/1 শীল লেনে এই চুরি হয়। বাইরের তালা ও দরজা ভেঙে ভিতরে ঢোকে দুষ্কৃতীরা। কার্যত তছনছ করে ফেলা হয় তিনটি আলমারি। বাড়ির লোকের দাবি, চুরি হয়েছে নগদ দেড় লক্ষেরও বেশি টাকা। সেইসঙ্গে কয়েক ভরি সোনার গয়নাও লুঠ হয়েছে বলে খবর। পুলিসের প্রাথমিক অনুমান, দুপুর দুটো থেকে সন্ধে ছটা-সাড়ে ছটার মধ্যেই হানা দেয় চোরের দল। ওইসময় বাড়িতে কেউ ছিলেন না। এত জনবহুল একটি এলাকায় কীভাবে বাড়িতে ঢুকে, তছনছ করে বেরিয়ে গেল দুষ্কৃতীরা। এরপরও আশেপাশের কেউ ঘূণাক্ষরেও কিছু টের পেল না!  কীভাবে তা সম্ভব হল, বুঝে উঠতে পারছেন না স্থানীয়রাই।